# data[].attributes.body
L'Isidor té 68 anys. Fa 5 anys que li han diagnosticat Parkinson. Pateix alteracions en la psicomotricitat fina, tremolors en repòs i rigidesa muscular, aspectes que no li permeten realitzar les activitats de la vida quotidiana. Porta una pròtesis dental. És un home alegre i tot i notar que la seva malaltia avança, li agrada molt el cinema, la lectura i la pintura tot i que ara ja no la pot practicar.

# data[].attributes.body
La Pepita té 75 anys. Des de fa molts anys que té una hèrnia discal però fins ara no li impedia tenir una vida normal. Fa unes setmanes que se li ha aguditzat l'hèrnia i pateix molt de dolor quedant totalment immobilitzada al llit.
Té un caràcter difícil, de seguida s'enfada i crida al personal sanitari.

# data[].attributes.body
La Paula, de 73 anys, pateix artritis reumatoide des dels 50 anys. Avui en dia gairebé no es pot aixecar del llit, té les articulacions inflamades i sent molta rigidesa. Aquests signes han empitjorat amb l'edat. Cada dia està més trista i desanimada però és molt bona dona i sempre tracta bé als seus companys i al personal sanitari. Els seus fills només la venen a veure per Nadal i pel seu aniversari. La seva neta la visita cada setmana, això li dona vida.

# data[].attributes.body
L'Andreu té 68 anys. És fumador des dels 18 anys i pateix una MPOC, bronquitis crònica. Ha de rebre oxigenoteràpia i aerosolteràpia.
Està força bé de salut. Ha ingressat a la residència de manera voluntària, no vol ser una càrrega per la seva família. Els fills i nets el venen a visitar molt sovint.

# data[].attributes.body
En Marcel té 78 anys. Fa un any que li han diagnosticat demència senil del tipus Alzheimer. El progrés de la malaltia ha estat molt ràpid, va començar tenint petits oblits de memòria fins a deixar de reconèixer les persones de la seva família. El seu llenguatge s'ha anat deteriorant substituint paraules errònies, (parafàsia). Té molts episodis de confusions i freqüentment té un comportament agressiu amb les persones que el volen ajudar i el cuiden, es mostra irritable i presenta labilitat emocional. A nivell motriu va en cadira de rodes i necessita que l'ajudin en la higiene i a anar al lavabo. Presenta úlceres per pressió al sacre i al taló dret. A la última analítica li han detectat nivells alts de sucre.